Ίδη (μυθολογία)

Στην ελληνική μυθολογία με το όνομα `Ιδη είναι γνωστά τα ακόλουθα δύο διαφορετικά πρόσωπα, αμφότερα από την Κρήτη:


 * 1) Κόρη του Μελισσέως, βασιλιά της Κρήτης. Η Ίδη και η αδελφή της Αμάλθεια υπήρξαν οι τροφοί του θεού Δία όταν εκείνος ήταν βρέφος, σύμφωνα με τη Βιβλιοθήκη Απολλοδώρου (Α΄ 1, 6). Το όνομά της συμπίπτει με το αρχαίο όνομα του βουνού της Κρήτης όπου έγινε αυτό, του σημερινού Ψηλορείτη.
 * 2) Θυγατέρα του Κορύβαντα, σύζυγος του Λυκάστου, βασιλιά της Κρήτης, και μητέρα του Μίνωα του νεότερου.


 * Ο αστεροειδής 243 Ίδη (243 Ida), που ανακαλύφθηκε το 1884 και είναι ο πρώτος που ανακαλύφθηκε με βεβαιότητα ότι έχει δορυφόρο, πήρε το όνομά του από το πρώτο από τα μυθικά αυτά πρόσωπα.

Πηγή

 * Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος Χάρη Πάτση, Αθήνα 1969

Ιδη